Фальковіцкая ікона Божай Маці. Фальковіцкая царква, у якой знаходзіўся аднайменны вобраз Божай Маці, размяшчаецца непадалёку ад Віцебска (Віцебскі раён) у в. Фальковічы. Абраз быў знойдзены ў пачатку 18-га ст. у бярозавым гушчары на беразе рэчкі, што працякала каля царквы. На гэтым месцы быў пабудаваны храм у гонар Багародзіцы, у якім аднойдзеная ікона праславілася шматлікімі цудамі. Апісанне царквы 1785 г. называе ўжо Фальковіцкую ікону Божай Маці старажытнаю і сцвярджае, што яна даўно вядомая сваёй дабрадатнасцю і цудамі.